Müggelsee

Li Müggelsee (Lago de Müggel) es un lago in Germania. It es situat in li sud-ost del cité capital Berlin e es con un area de 7,433 quadrat-kilometres li max grand lago de Berlin. Li Müggelsee apartene al District Treptow-Köpenick. Li Müggelsee have un longore 4,3 kilometres e li maximum del largore es 2,6 kilometres. Li max grand profundore del lago es 7,7 metres e li medial profundere es 4,9 metres. Li Müggelsee porta anc li nómine Großer Müggelsee (Grand Müggelsee) in contrarie al lago Kleiner Müggelsee, quel es ligat con li (Grand) Müggelsee. Li Müggelsee esset format in li perode del pleistocene. Li lago es un populari destination de recreation e hay un grand balnería, li Strandbad Müggelsee, quel esset constructet in li annus 1929 e 1930.